Les inscripcions per als cursos de natació de la piscina d’estiu s’obrin el pròxim 26 de juny
2025-07-24

Del 26 de juny a l’1 de juliol. Aqueix és el període d’inscripcions que l’Ajuntament de Burjassot ha obert perquè les ciutadanes i els ciutadans del municipi, adults, joves i xiquets i xiquetes puguen apuntar-se als cursos de natació que s’impartiran en la piscina d’estiu durant el mes de juliol. Les inscripcions podran formalitzar-se en la pròpia piscina, a partir de dimarts 26 de juny a les 11:30 hores, lloc en el qual també caldrà abonar el preu d’aquests amb targeta bancària de crèdit o dèbit.

Tres són els cursos que s’ofereixen aquest estiu i que es desenvoluparan de dimarts a divendres. De 9.45 a 10.30 i de 19.30 a 20.15 són els horaris per a xiquets i joves de 3 i 14 anys, amb un preu, en tots dos casos, de 19€ el curset. En el primer torn, s’ofereixen un màxim de 30 places, mentre que en el segon hi ha 50.

En el cas dels adults, tant majors de 15 anys com a pensionistes i jubilats, l’horari del curset serà de 20.15 a 21 hores. Per als majors de 15 anys el curs té un cost de 28€ i per als pensionistes i jubilats de 19€. En tots dos casos, s’ofereixen un màxim de 30 places i és necessari tindre nocions bàsica de natació.

Els cursets es desenvoluparan del 3 al 31 de juliol i és imprescindible presentar el llibre de família en la inscripció.